wannaphong/clean_thaiwikipedia huggingface dataset:
# ประเทศไทยในโอลิมปิกฤดูร้อน 1956
ประเทศไทยได้เข้าร่วมการแข่งขันในโอลิมปิกฤดูร้อน 1956 ครั้งที่ 16 จัดขึ้นที่เมืองเมลเบิร์น ประเทศออสเตรเลีย ระหว่างวันที่ 22 พฤศจิกายน - 8 ธันวาคม ค.ศ. 1956 (พ.ศ. 2499)

 การแข่งขัน 

 กรีฑา 

ในประเภทกรีฑา มีนักกีฬาของประเทศไทยเข้าแข่งขันทั้งหมด 8 คน ได้แก่
 ผล ใจสว่าง
 ไพบูลณ์ วัชพรรณ
 มนตรี ศรีนาคา
 มนัญ บำรุงพฤกษ์
 วันจักร วรดิลก
 สมนึก ศรีสมบัติ
 สมศักดิ์ ทองอร่าม
 เสน่ห์ วงศ์ชะอุ่ม

 บาสเกตบอล 

ในประเภทบาสเกตบอล มีนักกีฬาเข้าร่วมแข่งขันทั้งหมด 11 คน ได้แก่
 กวง แซ่ลิ้ม
 กิรินทร์ ชวาลย์วงศ์
 คุณ แซ่ลิ้ม
 จันทร แซ่ลิ้ม
 ชลอ สุนทร
 มงคล อิ่มมโนรมย์
 สุรกิจ ลกพานิชย์
 โสภณ จุลมณี
 วิชิต อิ่มน้อย
 วิสิตย์ ชัยเจริญ
 อำพล สรานนท์

 ฟุตบอล 

ประเทศไทยได้เข้าร่วมแข่งขันกีฬาโอลิมปิกประเภทกีฬาฟุตบอลเป็นครั้งแรก โดยฟุตบอลทีมชาติไทยชุดเมลเบิร์น มีนายกอง วิสุทธารมณ์ เป็นผู้จัดการทีม นายบุญชู สมุทรโคจร เป็นผู้ควบคุมทีม และมีนักกีฬาร่วมการแข่งขันจำนวน 13 คนได้แก่
 เกษม ใบคำ
 ตุ๊ สุวณิชย์
 นิตย์ ศรียาภัย
 โนภณ หะยาจันทรา
 บำเพ็ญ ลัทธพิมล
 ประทีป เจิมอุทัย
 ประสันต์ สุวรรณสิทธิ์ วันชัย สุวารี
 วิวัฒน์ มิลินทจินดา (หัวหน้าทีม)
 สุกิจ จิตรานุเคราะห์
 สุชาติ มุทุกัณฑ์
 สุรพงษ์ ชุติมาวงศ์
 สำรวย (สำเริง) ไชยยงค์
โอลิมปิกในครั้งนี้ การแข่งขันฟุตบอลรอบสองหรือรอบ 16 ทีมสุดท้ายใช้การจับสลากประกบคู่ ซึ่งทีมแพ้จะตกรอบทันที และวันที่ 26 พฤศจิกายน พ.ศ. 2499 ณ สนามกีฬาของนครเมลเบิร์น ทีมชาติไทยลงสนามพบทีมชาติอังกฤษ และเป็นฝ่ายพ่ายแพ้ต่อทีมชาติอังกฤษ 1-9 ทำให้ตกรอบไปทันที

 รอบแบ่งกลุ่ม 

 มวยสากลสมัครเล่น 

ในประเภทมวยสากลสมัครเล่น มีนักกีฬาเข้าร่วมแข่งขันทั้งหมด 5 คน ได้แก่
 ชื่น ปัตตพงศ์
 นนทศิลป์ ธยานศิลป์
 ผจญ เมืองสนธ์
 วิชัย ลิ้มเจริญ
 สืบ จุลฑะเกาศลย์
ในการแข่งขันครั้งนี้ เป็นครั้งแรกที่ไทยส่งนักมวยสากลสมัครเล่นเข้าแข่งขัน โดย ชื่น ปัตตพงศ์ เป็นนักมวยคนแรกที่ขึ้นชกเมื่อ 24 พฤศจิกายน พ.ศ. 2499 แต่เป็นฝ่ายแพ้ ตกรอบ

 เรือใบ 
พระวรวงศ์เธอ พระองค์เจ้าพีรพงศ์ภาณุเดช
# ประเทศไทยในโอลิมปิกฤดูร้อน 1992
ประเทศไทยในโอลิมปิกฤดูร้อน 1992 

 เหรียญรางวัล 
เหรียญทองแดง
 อาคม เฉ่งไล่ มวยสากลรุ่นเวลเตอร์เวท 67 ก.ก.

 นักกีฬาที่เข้าร่วมการแข่งขัน 

 กีฬากรีฑา 
มีนักกีฬา  22  คน

 กีฬาแบดมินตัน 
มีนักกีฬา  8  คน

ประเภทหญิงเดี่ยว

 สมหฤทัย เจริญศิริ  ได้เข้าไปแข่งขันในรอบ 8 คนสุดท้าย
 ชนะ จอยคิทมิลเลอร์(สหรัฐอเมริกา)  2:1
 ชนะ คริสติน แม็กนุสสัน (สวีเดน)  2:1
 ชนะ เพอร์นิล เนเดอร์การ์ด (เดนมาร์ก) 2:1
 แพ้ ซูซี่ ซูซันติ (อิโดนีเซีย)  0:2
 พรสวรรค์ ปลั่งเวช  ได้เข้าไปแข่งขันในรอบ 16 คน
 ชนะ วิคเตอเรีย ฮิสตอฟ (บัลแกเรีย)  2:0
 ชนะ โรน่า โรเบิร์ตสัน (นิวซีแลนด์)  2:1
 แพ้ ซาร์เวนด้า (อินโดนีเซีย)  

ประเภทหญิงคู่
 ลดาวัลย์ มูลศาสตรสาทร และ ปิยะทิพย์ ศันสนียกุลวิไล 
 ชนะ มาร์ติน ซัวซ่า และ แวดาน่า (มอริเชียส)  2:0
 แพ้ กิล ยอง อาห์ และ ซิม อุน จุง  (เกาหลีใต้)  0:2

ประเภทชายเดี่ยว
 สมพล คูเกษมกิจ
 ชนะ แอนเดอร์ส นีลเซน (อังกฤษ)  2:1
 แพ้ อลัน บูดีกุสุมา (อินโดนีเซีย)  0:2
 ธีรนันท์ เชียงทา
 ชนะ บรอดดี้ สริสเตียนเซ่น (ไอซ์แลนด์)  2:0
 ชนะ คริสโจกิส (สหรัฐอเมริกา)  2:1
 แพ้ เฮอร์มาวัน ซูซันโต้ (อินโดนีเซีย)  0:2

ประเภทชายคู่
 ศิริพงษ์ ศิริภูล และ ปราโมทย์ ธีระวิวัฒน์
 ชนะ ออสเตอร์เบิร์ก และ แอนตันสัน (สวีเดน)  2:0
 แพ้ เทียนบิงยี่ และ ลียองโบ (จีน)  1:2

 กีฬาเทนนิส 

มีนักกีฬา  2  คน

 กีฬามวยสากลสมัครเล่น 

มีนักกีฬา  6  คน

 ประมวนศักดิ์ โพธิ์สุวรรณ รุ่นไลท์ฟลายเวท 48 ก.ก.
 รอบแรก ชนะ ออไบนส์ (จาเมกา), RSC:2
 รอบที่ 2 แพ้  แจน ควอสต์ (เยอรมนี), 2:11
 วิชัย ขัดโพธิ์ รุ่นฟลายเวท 51 ก.ก.
 รอบแรก แพ้อาร์เอสซี มาริโอ ล็อก (เยอรมนี)
 ชาตรี สุวรรณยอด รุ่นแบดมินตัน 54 ก.ก.
 รอบแรก ชนะคะแนน วีแอนโดนอฟ (ทีมรวมเฉพาะกิจเครือรัฐเอกราช)
 รอบที่ 2 แพ้คะแนน  โมฮัมเหม็ด ซาโบ (ไนจีเรีย)
 สมรักษ์ คำสิงห์ รุ่นเฟเธอร์เวท 57 ก.ก.
 รอบแรก ชนะคะแนน ไมเคิล สเตรนจ์ (แคนาดา)
 รอบที่ 2 แพ้คะแนน ฟอสติโน่ เรเยส (สเปน)
 อาคม เฉ่งไล่ รุ่นเวลเตอร์เวท 67 ก.ก.
 รอบแรก ชนะคะแนน คาเทริ ยูเซฟ (อิหร่าน)
 รอบที่ 2 ชนะคะแนน นิโคเดมัส โอโดเร่ (เคนยา) 
 รอบที่ 3 ชนะคะแนน คาร์ปาเซีย อัสคาส (ลิทัวเนีย)
 รอบรองชนะเลิศ แพ้คะแนน  ไมเคิล คาร์รูธ (ไอร์แลนด์)
 ชลิต บุญสิงคาร รุ่นไลท์มิดเดิ้ลเวท 71 ก.ก.
 รอบแรก ชนะคะแนน ลูกัส ฟรังก้า (บราซิล)
 รอบที่ 2 แพ้อาร์เอสซี ออร์ฮาน เดลิบาส (ฮอลแลนด์)

 กีฬายกน้ำหนัก 

มีนักกีฬา  1  คน

 ประเสริฐ สุ่มประดิษฐ์ รุ่น 82.5 ก.ก.
 ท่าสแนทช์  ยกได้  132.5 ก.ก.
 ท่าคลีนแอนด์เจิร์ค  ยกได้  165 ก.ก.
 น้ำหนักรวม  297.5 ก.ก.

 กีฬายูโด 

มีนักกีฬา  2  คน

 กีฬายิงปืน 

มีนักกีฬา  2  คน

 รำไพ ศรีใย  แข่งขันประเภทปืนสั้นสตรี
 ทำคะแนนได้  574 คะแนน  (ได้อันดับที่ 18 ในจำนวนผู้เข้าแข่งขันทั้งหมด 41 คน)
 สมาน จงสุข แข่งขันประเภทปืนอัดลม
 ทำคะแนนได้  583 คะแนน  (ได้อันดับที่ 31 ในจำนวนผู้เข้าแข่งขันทั้งหมด 44 คน)

 กีฬาว่ายน้ำ 

มีนักกีฬา  5  คน

 กีฬาวินเซิร์ฟ 

มีนักกีฬา  2  คน
# ประเทศไทยในโอลิมปิกฤดูร้อน 1988
ประเทศไทย เข้าร่วมการแข่งขันกีฬาโอลิมปิกฤดูร้อน 1988 ที่ โซล ประเทศเกาหลีใต้ เป็นครั้งแรกที่มีนางงามร่วมเดินพาเหรดขบวนนักกีฬาไทยเข้าสู่สนามกีฬาโอลิมปิก ในพิธีเปิดโดย พรทิพย์ นาคหิรัญกนก ขณะดำรงตำแหน่งนางงามจักรวาล 1988

 ผู้เข้าร่วมแข่งขัน 
รายชื่อต่อไปนี้คือผู้เข้าแข่งขันในครั้งนี้Thailand at the 1988 Summer Olympics
ชนิดกีฬาผู้ชายผู้หญิงทั้งหมดกรีฑา 4  0  4มวยสากล 6  –  6เรือใบ 1  0  1ยิงปืน 1  2  3 รวม  12  2  14

 เหรียญรางวัล 

 เหรียญทองแดง 
 ผจญ มูลสัน  มวยสากลสมัครเล่น  รุ่นแบนดัมเวท
# ประเทศไทยในโอลิมปิกฤดูร้อน 1968
ประเทศไทยเข้าร่วมการแข่งขันกีฬาโอลิมปิกฤดูร้อน 1968 ที่เม็กซิโกซิตี ประเทศเม็กซิโก โดยส่งนักกีฬาทั้งหมด 41 คนเป็นชายล้วน เข้าร่วมแข่งขันใน 6 ชนิดกีฬา 

 นักกีฬาที่เข้าร่วมการแข่งขัน 

 จักรยาน 

มีนักกีฬา 7 คน

 ฟุตบอล 

มีนักกีฬา 18 คน

 กลุ่ม D 
Team3210113+85320163+343111103+733003119−180

 มวยสากลสมัครเล่น 

มีนักกีฬา 3 คน คือ 
 ประพันธ์ ด้วงชะอุ่ม 
 เชิดชัย อุดมไพจิตรกุล
 นิยม ประเสริฐสม

 ยกน้ำหนัก 

มีนักกีฬา 2 คน

 ยิงปืน 

มีนักกีฬา 9 คน

 เรือใบ 

มีนักกีฬา 1 คน
# ประเทศไทยในโอลิมปิกฤดูร้อน 1952
ราชอาณาจักรไทยได้เข้าร่วมการแข่งขันในโอลิมปิกฤดูร้อน 1952 ครั้งที่ 15 จัดขึ้นที่กรุงเฮลซิงกิ สาธารณรัฐฟินแลนด์ ระหว่างวันที่ 19 กรกฎาคม - 3 สิงหาคม ค.ศ. 1952 (พ.ศ. 2495) ซึ่งถือว่าเป็นการเข้าร่วมการแข่งขันกีฬาโอลิมปิกฤดูร้อนครั้งแรกของราชอาณาจักรไทย โดยราชอาณาจักรไทยได้ส่งนักกีฬาร่วมการแข่งขันเพียงชนิดเดียว คือ กรีฑา และเป็นเพียงนักกีฬาชายเท่านั้น แม้ทีมนักกีฬาไทยจะไม่ประสบความสำเร็จมากมายนัก แต่ก็ถือว่าเป็นการเปิดประเทศให้ทั่วโลกได้รู้จักจากการมีส่วนร่วมในกีฬาโอลิมปิกฤดูร้อนครั้งแรกนี้

 การแข่งขัน 

 กรีฑา 

ในประเภทกรีฑา มีนักกีฬาของประเทศไทยเข้าแข่งขันทั้งหมด 11 คน แบ่งตามประเภทได้ดังนี้

สัญลักษณ์
Note–Ranks given for track events are within the athlete's heat only
Q = ผ่านการคัดเลือกในรอบต่อไป
q = Qualified for the next round as a fastest loser or, in field events, by position without achieving the qualifying target
NR = สถิติระดับประเทศ
N/A = Round not applicable for the event
Bye = Athlete not required to compete in round
H = ฮีท/กลุ่ม

ชาย
ประเภทลู่
นักกีฬารายการฮีทรอบก่อนรองชนะเลิศรอบรองชนะเลิศรอบชนะเลิศผลอันดับผลอันดับผลอันดับผลอันดับอดุลย์ วรรณสถิตย์100 เมตร11.617 H 2colspan=6 บุญเติม พรรคพ่วง11.856 H 4colspan=6 อรุณ แสนโกสิก11.766 H 10colspan=6 อดุลย์ วรรณสถิตย์200 เมตร23.505 H 7colspan=6 บุญเติม พรรคพ่วง24.152 H 14colspan=6 อรุณ แสนโกสิก23.644 H 16colspan=6 พงศ์อำมาตย์ อำมาตยกุล400 เมตร53.236 H 2colspan=6 สมภพ สวาทะนันทน์11.615 H 8colspan=6 บุญภักดิ์ ขวัญเจริญ800 เมตร2:12.67 H 6colspan=6 สถิต เลี้ยงถนอม1,500 เมตร4:32.610 H 6colspan=6  บุญเติม พรรคพ่วงพงศ์อำมาตย์ อำมาตยกุลอดุลย์ วรรณสถิตย์อรุณ แสนโกสิกผลัด 4x100 เมตร44.56 H 2colspan=6 

 วิ่งกระโดดไกล 

นักกีฬารายกรรอบคัดเลือกชิงชนะเลิศระยะทางอันดับระยะทางอันดับกำธร สนิทวงศ์ ณ อยุธยาวิ่งกระโดดไกล5.3125 QRDid not advance

 นักกีฬาสำรอง 
 ปัจจัย สมาหาร
 พยันต์ มหาวัจน์
 สอ้าน ชำนิการ

 เจ้าหน้าที่ 
 พระยาจินดารักษ์ - ประธานคณะกรรมการโอลิมปิกแห่งประเทศไทย
 สวัสดิ์ เลขยานนท์ - เลขาธิการคณะกรรมการโอลิมปิกแห่งประเทศไทย
 กอง วิสุทธามณ์ - กรรมการโอลิมปิกแห่งประเทศไทย
 โฉลก โกมารกุล ณ นคร - กรรมการโอลิมปิกแห่งประเทศไทย
 พันเอก เผชิญ นิมิบุตร - อธิบดีกรมพลศึกษา ผู้มีเกียรติซึ่งคณะกรรมการโอลิมปิกแห่งประเทศไทยเชิญไปชมการแข่งขัน
# ทีลา เทกีลา
ทีลา เหงียน  หรือชื่อในวงการแสดงว่า ทีลา เทกีลา (Tila Tequila) นางแบบสาวอเมริกันเชื้อสายเวียดนาม  โด่งดังจากการไปเป็นแบบปกนิตยสารเซ็กซี่ และงานเรียลลิตี้ ชื่อว่า A Shot at Love With Tila Tequila ที่ออกอากาศทางช่อง เอ็มทีวี 

ทีลา เทกีลา เกิดในประเทศสิงคโปร์หลังจากครอบครัวชาวเวียดนามของเธอหนีออกนอกประเทศ ไปตั้งหลักที่เมืองฮุสตัน รัฐเท็กซัส สมัยที่เธอยังเด็ก ทีลาในวัยรุ่นนั้นมีนิสัยเป็นทอมบอยและเกเร 

ทีลา ถูกค้นพบโดยแมวมองของนิตยสารเพลย์บอยในวัย 18 จนได้ไปเป็นแบบให้กับนิตยสาร รวมทั้งกับ Stuff และ Maxim ด้วย

 ผลงาน 
 A Shot at Love with Tila Tequila
 A Shot at Love 2 with Tila Tequila
# ภาษาแอราเมอิกใหม่ตะวันตก
ภาษาแอราเมอิกใหม่ตะวันตก เป็นภาษาแอราเมอิกใหม่ที่ใช้พูดในซีเรียตะวันตก เป็นสำเนียงของภาษาแอราเมอิกตะวันตกสำเนียงเดียวที่เหลืออยู่ ส่วนภาษาแอราเมอิกใหม่ที่เหลืออื่น ๆ อยู่ในกลุ่มตะวันออก คาดว่าภาษานี้อาจเป็นส่วนที่เหลืออยู่ของสำเนียงยุคกลางตะวันตกที่เคยใช้พูดในหุบเขาดอโรนเตสในพุทธศตวรรษที่ 15 ปัจจุบันใช้พูดในหมู่บ้านมาอัลโออูลา (ภาษาอาหรับ: معلولة‎) บาคอา (ภาษาอาหรับ: بخعة‎) และ จุบบาดิน (ภาษาอาหรับ: جبّعدين‎) ที่อยู่ทางเหนือของดามัสกัสไป 60 กม. โดยสำเนียงของหมู่บ้านบาคอามีลักษณะอนุรักษนิยมที่สุด โดยได้รัยบอิทธิพลจากภาษาอาหรับน้อย ส่วนสำเนียงของหมู่บ้านจุบบาดินเปลี่ยนไปมากที่สุด กลุ่มชนเหล่านี้เคยนับถือศาสนาคริสต์ก่อนการเข้ามาของศาสนาอิสลาม ปัจจุบันเหลือเพียงหมู่บ้านมาอัลโออูลาเท่านั้นที่ยังนับถือคริสต์ นอกนั้นเปลี่ยนไปนับถือศาสนาอิสลามหมดแล้ว
# โรงเรียนอนุบาล
อนุบาล(ย่อมาจาก อ.) เป็นลำดับการศึกษา ขั้นแรกการจัดการศึกษาสำหรับเด็กปฐมวัย..... 

ประวัติการก่อเกิดโรงเรียนอนุบาลในตะวันตก เฟร็ดริค โฟรเบล ชาวเยอรมัน(พ.ศ. 2325 - พ.ศ. 2395) เปิดสถาบันสำหรับการเล่นและกิจกรรมเมื่อปี พ.ศ. 2380 ในหมู่บ้านของเขา เพื่อเป็นการทดลองทางสังคมในการให้ประสบการณ์แก่เด็กเล็กเข้าโรงเรียน เขาเปลี่ยนชื่อสถาบันเป็น "คินเดอร์การ์เด็น" ซื่งมีความหมายว่าสวนสำหรับเด็กPuckett, Margaret B.; Diffily, Deborah (2004). Teaching Young Children: An Introduction to the Early Childhood Profession (2nd ed.). Clifton Park, NY: Delmar Learning. pp. 45–46. เพื่อเป็นการสะท้อนความเชื่อของเขาเกี่ยวกับการที่เด็กควรได้รับการบำรุงเลี้ยงเหมือน ‘ดั่งต้นพืชในสวน’

 ประเทศต่าง ๆ 
 มาเลเซีย 
โรงเรียนตาดีกา (, เป็นคำย่อจากภาษามลายู tama didikkan kanak kanak) หมายถึง สถานที่อบรมเด็กเล็ก สอนเฉพาะวิชาทางศาสนา หนังสือเรียนส่วนใหญ่เป็นภาษามลายูยกเว้นวิชาภาษาอาหรับจะใช้หนังสือภาษาอาหรับ ภาษามลายูที่ใช้เป็นภาษามลายูปัตตานีมากกว่าภาษามลายูมาตรฐาน หลักสูตรที่สอนเป็นวิชาอิสลามศึกษาระดับพื้นฐาน จากการสำรวจใน พ.ศ. 2547 มีโรงเรียนตาดีกา 1,343 แห่ง และศูนย์อบรมเด็กก่อนเกณฑ์ประจำมัสยิด 88 แห่งในจังหวัดชายแดนภาคใต้อิบราเฮ็ม ณรงค์รักษาเขต. การศึกษาอิสลามในจังหวัดชายแดนภาคใต้. วารสารอินโดจีนศึกษา ฉบับวิกฤติไฟใต้. 7(1): 56-86. 2549
# ภาษาสวาน
ภาษาสวาน (lušnu nin) เป็นภาษาที่ใช้พูดทางตะวันตกเฉียงเหนือของจอร์เจียที่พูดโดยชาวสวานLevinson, David. Ethnic Groups Worldwide: A Ready Reference Handbook. Phoenix: Oryx Press, 1998. p 34 ซึ่งมีผู้พูดประมาณระหว่าง 30,000 ถึง 80,000 คน ทางยูเนสโกจัดให้ภาษาสวาน "เป็นภาษาใกล้สูญแน่นอน"UNESCO Interactive Atlas of the World’s Languages in Danger

 การกระจายตัว 
ภาษาสวานเป็นภาษาแม่ของชาวสวานราว 30,000 คน มีบางส่วนอยู่ในอับฮาเซีย ไม่มีระบบการเขียน ผู้พูดส่วนใหญ่พูดภาษาจอร์เจียเป็นภาษาที่สอง จำนวนผู้พูดภาษานี้เริ่มลดลง จัดเป็นภาษาที่ใกล้ตาย

 ประวัติ 
ภาษาสวานเป็นภาษาในกลุ่มคอเคซัสใต้ที่ต่างจากอีกสามภาษาในกลุ่มเดียวกันคือภาษาจอร์เจีย ภาษาลาซและภาษาเมเกรเลีย และไม่อาจเข้าใจกับภาษาใดได้เลย เชื่อกันว่าภาษาสวานแยกออกจากภาษาอื่นเมื่อราว 1,457 ปีก่อนพุทธศักราช ก่อนการแยกตัวของภาษาจอร์เจียราวหนึ่งพันปี 

 ลักษณะ 
ภาษาสวานมีพยัญชนะมากเช่นเดียวกับภาษากลุ่มคอเคซัสใต้อื่น ๆ เป็นภาษากึ่งสัมพันธการก ภาษาสวานมีเสียง /q/ (ไม่ก้อง มีลม เสียงกัก) และเสียงเลื่อนไหลของ /w/ และ /y/ มีสระมากกว่าภาษาจอร์เจีย โดยสำเนียงบาลเหนือของภาษาสวานมีสระมากสุดคือมีทั้งหมด 18 เสียง โดยมีทั้งเสียงสั้นและเสียงยาวของ /a e i o u ä ö ü ə/ ในขณะที่ภาษาจอร์เจียมีเพียงห้าเสียง ลักษณะทางสัทวิทยาใกล้เคียงกับภาษาในกลุ่มเดียวกันที่ต่างไปคือระบบการผันคำกริยา
# ไอเอ็มไอ กาลิล
กาลิล (,) เป็นตระกูลอาวุธปืนขนาดเล็กของอิสราเอลที่ถูกออกแบบโดยยิสราเอล กาลิลิและยาอาคอฟ ไลออร์ในปลายทศวรรษที่ 1960 และผลิตโดยอุตสาหกรรมกองกำลังป้องกันอิสราเอลของรามัท ฮาชารอน ระบบอาวุธประกอบด้วยกระบอกขนาด 5.56 ม.ม.สำหรับกระสุนขนาด 5.56x45 ม.ม.แบบนาโต้พร้อมกระสุนแบบเอ็ม193 หรือเอสเอส109 และมีแบบสำหรับกระสุนไรเฟิลขนาด 7.62x51 ม.ม.แบบนาโต้  

การออกแบบของกาลิลนั้นมีเพื่อใช้ในสภาพที่แห้งแล้งและมีพื้นฐานมาจากอาร์เค 62 ของฟินแลนด์คาคาลิส, ปีเตอร์, การทดสอบและวัฒนาการของอาวุธ: ทหารที่ดีที่สุดต่อโชคชะตา, พาลาดิน เพรสส์, พ.ศ. 2544, หน้า 253 ซึ่งตัวมันเองนั้นก็ดัดแปลงมาจากปืนเล็กยาวจู่โจมเอเค 47 ของสหภาพโซเวียต มันถูกเลือกให้เป็นผู้ชนะในการแข่งขันสำหรับอาวุธที่จะเข้าประจำการในกองกำลังป้องกันอิสราเอล (คู่แข่งได้แก่ เอ็ม 16 สโตนเนอร์ 63 เอเค-47 และเอชเค33) และเคยได้รับการเข้าประจำการในปีพ.ศ. 2515 เพื่อแทนที่เอฟเอ็น เอฟเอแอล

กาลิลมีรูปแบบพื้นฐานทั้งหมดสี่แบบ คือ ปืนไรเฟิลขนาดปกติหรือเออาร์ (AR, Assault Rifle) ปืนคาร์บินหรือเอสเออาร์ (SAR, Short Assault Rifle) ปืนขนาดกะทัดรัดหรือเอ็มเออาร์  (MAR, Micro Assault Rifle) และปืนกลเบาหรือเออาร์เอ็ม (ARM, Assault Rifle and Machine gun)
# อำเภอโป่งน้ำร้อน
โป่งน้ำร้อน เป็นอำเภอหนึ่งของจังหวัดจันทบุรี เดิมเป็นส่วนหนึ่งของ อำเภอมะขาม
ปัจจุบันเป็นพื้นที่ยุทธศาสตร์ทางเศรษฐกิจชายแดนประเทศไทยกับกัมพูชา มีจุดผ่านแดนถาวรบ้านแหลม จุดผ่านแดนถาวรบ้านผักกาด และจุดผ่อนปรนการค้าบ้านบึงชนังล่าง มีวัตถุประสงค์เพื่อเชื่อมโยงการค้า การลงทุน การขนส่ง การท่องเที่ยว ศิลปวัฒนธรรม และชาติพันธุ์ในอนุภูมิภาคลุ่มแม่น้ำโขงเข้าด้วยกัน
ปี พ.ศ. 2531 แยกพื้นที่ตำบลปะตง ตำบลทรายขาว ตำบลทับช้าง ตำบลสะตอน และตำบลทุ่งขนาน จัดตั้งเป็นอำเภอสอยดาว

 ประวัติ 
ท้องที่อำเภอโป่งน้ำร้อนเดิมเป็นส่วนหนึ่งของอำเภอมะขาม แยกตั้งออกเป็นกิ่งอำเภอท่าหลวงใน พ.ศ. 2445 วันที่ 11 กันยายน พ.ศ. 2453 เปลี่ยนชื่อเป็นกิ่งอำเภอกำพุชใน พ.ศ. 2460 วันที่ 29 เมษายน พ.ศ. 2460 พ.ศ. 2482 ได้เปลี่ยนชื่อตามที่ตั้งกิ่งอำเภอเป็นกิ่งอำเภอโป่งน้ำร้อน วันที่ 25 กันยายน พ.ศ. 2482 ต่อมาใน พ.ศ. 2484 ยกฐานะเป็นอำเภอโป่งน้ำร้อน วันที่ 25 กรกฎาคม พ.ศ. 2484

 ที่ตั้งและอาณาเขต 
อำเภอโป่งน้ำร้อนมีอาณาเขตติดต่อกับเขตปกครองข้างเคียงดังต่อไปนี้
 ทิศเหนือ ติดต่อกับอำเภอสอยดาว
 ทิศตะวันออก ติดต่อกับจังหวัดพระตะบองและเมืองไพลิน (ประเทศกัมพูชา)
 ทิศใต้ ติดต่อกับอำเภอบ่อไร่ (จังหวัดตราด) อำเภอขลุง และอำเภอมะขาม 
 ทิศตะวันตก ติดต่อกับอำเภอเขาคิชฌกูฏ

 การแบ่งเขตการปกครอง 
 การปกครองส่วนภูมิภาค 
อำเภอโป่งน้ำร้อนแบ่งพื้นที่การปกครองออกเป็น 5 ตำบล 47 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.โป่งน้ำร้อนPong Nam Ron2.ทับไทรThap Sai3.หนองตาคงNong Ta Khong4.เทพนิมิตThep Nimit5.คลองใหญ่Khlong Yai

 การปกครองส่วนท้องถิ่น 
ท้องที่อำเภอโป่งน้ำร้อนประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลโป่งน้ำร้อน ครอบคลุมพื้นที่ตำบลทับไทร (เฉพาะหมู่ที่ 1, 8 และบางส่วนของหมู่ที่ 2–3, 6–7) และตำบลโป่งน้ำร้อน (เฉพาะบางส่วนของหมู่ที่ 1–2, 6)
 เทศบาลตำบลหนองตาคง  ครอบคลุมพื้นที่ตำบลหนองตาคงทั้งตำบล
 เทศบาลตำบลคลองใหญ่ ครอบคลุมพื้นที่ตำบลคลองใหญ่ทั้งตำบล
 เทศบาลตำบลทับไทร ครอบคลุมพื้นที่ตำบลทับไทร (นอกเขตเทศบาลตำบลโป่งน้ำร้อน)
 องค์การบริหารส่วนตำบลโป่งน้ำร้อน ครอบคลุมพื้นที่ตำบลโป่งน้ำร้อน (นอกเขตเทศบาลตำบลโป่งน้ำร้อน)
 องค์การบริหารส่วนตำบลเทพนิมิต ครอบคลุมพื้นที่ตำบลเทพนิมิตทั้งตำบล
# โครมิสตา
โครมิสตา เป็นอาณาจักรของสิ่งมีชีวิตยูแคริโอตทั้งเซลล์เดียวและหลายเซลล์ ซึ่งมีลักษณะร่วมกันคือมีออร์แกเนลล์สำหรับสังเคราะห์ด้วยแสง (พลาสติด) ประกอบด้วยโพรทิสต์ทุกชนิดซึ่งมีคลอโรฟิลล์ c ในพลาสติด เช่น สาหร่าย ไดอะตอม โอโอไมซีตและโปรโตซัวบางชนิด

คำว่า "โครมิสตา" ถูกเสนอเป็นครั้งแรกในปี ค.ศ. 1981 โดยโทมัส คาวาเลีย สมิธ โดยปัจจุบันเชื่อว่าโครมิสตามีบรรพบุรุษร่วมในสายเดียวกับอัลวีโอลาตา และเป็นไปได้อีกว่าโครมิสตานั้นก็เป็นวงศ์วานขนานในตนเอง 

 ประเภท 
ปัจจุบันเชื่อว่าโครมิสตาแบ่งออกได้เป็น 3 ประเภท คือ

 Heterokonts หรือ stramenopiles ประกอบด้วย สาหร่ายสีน้ำตาล ไดอะตอม ราน้ำ เป็นต้น
 Haptophytes
 Cryptomonads
# ประคำดีควาย
ประคำดีควาย, มะคำดีควาย หรือ มะซัก  เป็นชื่อต้นไม้ยืนต้นขนาดกลางชนิดหนึ่งที่อยู่ในวงศ์ประคำดีควาย มีลักษณะของใบประกอบที่เรียงสลับกัน ผลออกเป็นพวง ค่อนข้างกลม ผลแก่จะแห้ง ค่อนข้างกลม ผิวย่น เปลือกแห้งสีน้ำตาลเข้มเกือบดำ ผลมี 3 พู ส่วนใหญ่จะฝ่อไป 1 หรือ 2 พู เนื้อเหนียว ใส สีน้ำตาล เมล็ดกลมสีดำ เป็นมันมะคำดีควาย-ฐานข้อมูลเครื่องยา

 สรรพคุณ 
ผล ต้มเอาน้ำชโลมผม แก้ชันนะตุ เชื้อรา แก้รังแค แต่อย่าให้เข้าตา จะทำให้แสบตา ตาอักเสบได้ ต้มเอาฟองสุมหัวเด็กแก้หวัด คัดจมูก แช่น้ำล้างหน้า รักษาผิว ดับพิษต่าง ๆ บำรุงน้ำดี แก้กาฬภายใน สุมเป็นถ่าน ทำยากินแก้ร้อนในกระหายน้ำ ปรุงยาแก้พิษร้อน พิษไข้ แก้ไข้เซื่องซึม พิษตานซาง ใบ ใช้แก้พิษกาฬ  ส่วนรากผสมในตำหรับยาร่วมกับสมุนไพรอื่น ใช้แก้ฝีในท้องเปลือก แก้กระษัย แก้พิษร้อน แก้พิษไข้ ดอกแก้พิษ เม็ดผื่นคัน

ในผลมีสารซาโปนิน ชื่อ hederagenin มีฤทธิ์ยับยั้งเชื้อราโรคกลาก แต่เป็นพืชมีพิษ หากรับประทานผลทำให้เกิดอาการคลื่นไส้อาเจียน ท้องร่วง ระคายเคืองระบบทางเดินอาหาร หากผงซึ่งมีสารซาโปนินอยู่ เข้าทางจมูก ทำให้เกิดอาการระคายเคือง จาม ถ้าฉีดเข้ากระแสโลหิตทำให้เม็ดเลือดแดงแตก เป็นพิษมากต่อสัตว์เลือดเย็น ใช้เบื่อปลาและเป็นยาฆ่าแมลงได้  รวมทั้งใช้เป็นสารชะล้าง ใช้แทนสบู่ ยาสระผมได้
# กลุ่มโบราณสถานพระราชวังโปตาลาในลาซ่า
กลุ่มโบราณสถานพระราชวังโปตาลาในลาซ่า คือแหล่งแหล่งมรดกโลกทางวัฒนธรรมในลาซ่า เขตปกครองตนเองทิเบต สาธารณรัฐประชาชนจีน ได้รับคัดเลือกให้เป็นมรดกโลกเมื่อปี พ.ศ. 2537 (ค.ศ. 1994) และมีการลงทะเบียนสิ่งก่อสร้างที่เกี่ยวข้องข้างเคียงอีกในปี พ.ศ. 2543 และ 2544 (ค.ศ. 2000, 2001)

 ประวัติ 
เนื่องจากลาซ่านั้นเป็นเมืองหลวงของวัฒนธรรม โดยมีองค์ทะไลลามะเป็นผู้นำของพุทธศาสนาแบบทิเบต ลาซ่าจึงสามารถพัฒนาให้เจริญรุ่งเรืองในแบบวัฒนธรรมของตน อีกทั้งยังส่งอิทธิพลทางวัฒนธรรมหรือสถาปัตยกรรมไปยังประเทศรายรอบ เช่น อินเดีย เนปาล ภูฏาน และจีนอีกด้วย

 โบราณสถานที่ได้รับลงทะเบียน 
 พระราชวังโปตาลา (ลงทะเบียนเมื่อปี 2537)
 วัดโชคัง หรือ วัดต้าเจา (ลงทะเบียนเมื่อปี 2543)
 พระราชวังโนร์พูลิงกา (ลงทะเบียนเมื่อปี 2544)

 เกณฑ์การพิจารณา 
พระราชวังโปตาลาและสิ่งก่อสร้างที่เกี่ยวข้องเหล่านี้ได้รับลงทะเบียนให้เป็นมรดกโลกโดยผ่านเกณฑ์การพิจารณา ดังนี้
 (i) - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
 (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
# อำเภอแก่งหางแมว
แก่งหางแมว เป็นอำเภอหนึ่งของจังหวัดจันทบุรี

 ที่ตั้งและอาณาเขต 
อำเภอแก่งหางแมวมีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอท่าตะเกียบ (จังหวัดฉะเชิงเทรา) และอำเภอวังสมบูรณ์ (จังหวัดสระแก้ว)
 ทิศตะวันออก ติดต่อกับอำเภอสอยดาวและอำเภอเขาคิชฌกูฏ
 ทิศใต้ ติดต่อกับอำเภอท่าใหม่และอำเภอนายายอาม 
 ทิศตะวันตก ติดต่อกับอำเภอแกลง อำเภอเขาชะเมา (จังหวัดระยอง) และอำเภอบ่อทอง (จังหวัดชลบุรี) 

ประวัติ
ท้องที่อำเภอแก่งหางแมวเดิมเป็นส่วนหนึ่งของอำเภอมะขาม ย้ายไปขึ้นกับอำเภอท่าใหม่ใน พ.ศ. 2457 วันที่ 26 กรกฎาคม พ.ศ. 2457 วันที่ 1 เมษายน พ.ศ. 2533 ทางราชการได้ประกาศแยกท้องที่ฝั่งทิศเหนือของอำเภอท่าใหม่ 5 ตำบล ได้แก่ ตำบลพวา ตำบลขุนซ่อง ตำบลแก่งหางแมว ตำบลสามพี่น้อง และตำบลเขาวงกต ตั้งเป็นกิ่งอำเภอแก่งหางแมว วันที่ 13 กุมภาพันธ์ พ.ศ. 2533 และยกฐานะขึ้นเป็นอำเภอแก่งหางแมวในวันที่ 8 กันยายน พ.ศ. 2538 วันที่ 8 สิงหาคม พ.ศ. 2538 เป็นอำเภอลำดับที่ 8 ของจังหวัดจันทบุรี

 การแบ่งเขตการปกครอง 
 การปกครองส่วนภูมิภาค 
อำเภอแก่งหางแมวแบ่งพื้นที่การปกครองออกเป็น 5 ตำบล 66 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.แก่งหางแมวKaeng Hang Maeo2.ขุนซ่องKhun Song3.สามพี่น้องSam Phi Nong4.พวาPhawa5.เขาวงกตKhao Wongkot

 การปกครองส่วนท้องถิ่น 
ท้องที่อำเภอแก่งหางแมวประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลพวา ครอบคลุมพื้นที่ตำบลพวาทั้งตำบล
 องค์การบริหารส่วนตำบลแก่งหางแมว  ครอบคลุมพื้นที่ตำบลแก่งหางแมวทั้งตำบล
 องค์การบริหารส่วนตำบลขุนซ่อง ครอบคลุมพื้นที่ตำบลขุนซ่องทั้งตำบล
 องค์การบริหารส่วนตำบลสามพี่น้อง ครอบคลุมพื้นที่ตำบลสามพี่น้องทั้งตำบล
 องค์การบริหารส่วนตำบลเขาวงกต ครอบคลุมพื้นที่ตำบลเขาวงกตทั้งตำบล
# ลีเบรอ
ลีเบรอ (, "อิสระ") เป็นอัลบั้มแรกของเซบาสเตียง อีซองบาร์ด นักร้องเพลงแนวป๊อป ซึ่งปัจจุบันเป็นสมาชิกของวงอิล ดิโว่วางจำหน่ายเมื่อ 13 ตุลาคม พ.ศ. 2543 บรรจุเพลงทั้งสิ้น 11 เพลงซึ่งเป็นเพลงป๊อปภาษาฝรั่งเศสทั้งหมด

 รายชื่อเพลง 

ล
ล
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อปร็อก
# ยูยูสด์ทูเลิฟมี
"ยูยูสด์ทูเลิฟมี"  คือซิงเกิลที่ 3 และซิงเกิลสุดท้ายของแกเบรียล จากอัลบั้ม เพลย์ทูวิน ในเบื้องต้นออกเผยแพร่ทางวิทยุ โดยมิได้ขึ้นชาร์ตเพลงแต่อย่างใด ต่อมา ในวันที่ 18 ตุลาคม พ.ศ. 2547 ได้ออกจำหน่ายซิงเกิลนี้ในรูปแบบซีดีใน 2 รูปแบบ

เพลงนี้แกเบรียลได้มีส่วนร่วมในการประพันธ์เพลงด้วย โดยมีริชาร์ด "บิฟ" สแตนนาร์ด, จูเลี่ยน แกลลาเกอร์ และ เฟอดี้ อังเกอร์-แฮามิลตัน เป็นผู้อำนวยการสร้าง

 รูปแบบและรายชื่อเพลง 

ซิงเกิลวิทยุ 1 เพลง

 "ยูยูสด์ทูเลิฟมี" (ฉบับวิทยุ)

ซิงเกิลซีดี 2 เพลง (สหราชอาณาจักร)

 "ยูยูสด์ทูเลิฟมี"
 Latch Key Kid
# ธนู กุลชล
ธนู กุลชล สมาชิกวุฒิสภา จากการสรรหาสมาชิกวุฒิสภาไทย พ.ศ. 2551 เป็นอดีตอธิการบดีมหาวิทยาลัยกรุงเทพ และอดีตสมาชิกวุฒิสภา (ชุด ส.ว.แต่งตั้ง)  อธิการบดีมหาวิทยาลัยอัสสัมชัญ (ABAC)พระบรมราชโองการ ประกาศ แต่งตั้งสมาชิกวุฒิสภา

 ประวัติ 
ธนู กุลชล หรือ ดร.ธนู กุลชล เกิดวันที่ 11 กันยายน พ.ศ. 2484 ที่โรงพยาบาลจุฬาลงกรณ์ กรุงเทพฯ สำเร็จการศึกษาระดับปริญญาตรี บริหารธุรกิจบัณฑิต สาขาบริหารธุรกิจ จากมหาวิทยาลัยกรุงเทพ ระดับปริญญาโท สาขาการเงิน มหาวิทยาลัยแฟร์เลย์ ดิคกินสัน สหรัฐอเมริกา ระดับปริญญาเอก สาขาการศึกษาชั้นสูง มหาวิทยาลัยเซาท์เทิร์น อิลลินอยส์ สหรัฐอเมริกา และหลักสูตรผู้บริหารชั้นสูง มหาวิทยาลัยฮาร์วาร์ด สหรัฐอเมริกา รวมทั้งหลักสูตรการป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร (ปรอ. รุ่นที่ 2)

 ประสบการณ์ทำงาน 
ดร.ธนู กุลชล เป็นกรรมการสภามหาวิทยาลัยกรุงเทพ ตั้งแต่ปี พ.ศ. 2522 เป็นต้นมา เคยดำรงตำแหน่งนายกสมาคมสถาบันอุดมศึกษาแห่งประเทศไทย และอธิการบดีมหาวิทยาลัยกรุงเทพ ต่อมาได้รับแต่งตั้งเป็นสมาชิกวุฒิสภา ในปี พ.ศ. 2539 และได้รับสรรหาเป็นสมาชิกวุฒิสภา ภาควิชาการ ในการสรรหาสมาชิกวุฒิสภาไทย พ.ศ. 2551ประกาศคณะกรรมการการเลือกตั้ง เรื่อง ผลการสรรหาสมาชิกวุฒิสภา

 เครื่องราชอิสริยาภรณ์  
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๘, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๗๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๔ , เล่ม ๑๒๘ ตอนที่ ๒๕ ข หน้า ๑๐๐, ๒ ธันวาคม ๒๕๕๔
# ซาคุยะ (ซามูไรดีปเปอร์ เคียว)
ซาคุยะ  เป็นตัวละครจากการ์ตูนเรื่องซามูไร ดีปเปอร์เคียว เป็นมิโกะผู้มองเห็นอนาคตผ่านทางดวงดาว มีหัวใจร่วมกับจักรพรรดิแดง รู้จักกับมิบุ เคียวชิโร่ตั้งแต่ในวัยเด็กที่ตระกูลมิบุ และเป็นคนพาเคียวชิโร่หนีออกมาหลังจากที่เคียวชิโร่สังหารจักรพรรดิแดงแล้ว ซาคุยะและเคียวชิโร่พบกันเคียวภายใต้ต้นซากุระ ซึ่งเคียวชิโร่ปกป้องต้นซากุระเอาไว้จากการโจมตีของเคียว ด้วยเหตุผลที่ว่าถ้าปีหน้าซากุระไม่ออกดอกแล้วซาคุยะจะเสียใจ จึงทำให้เคียวและเคียวชิโร่กลายเป็นเพื่อนที่ดีต่อกันเพราะซาคุยะนั่นเอง แต่ซาคุยะก็เป็นจุดแตกหักของทั้งสองคนด้วยเช่นกัน เพราะเคียวชิโร่ที่ปรารถนาจะปกป้องซาคุยะต้องต่อสู้กับเคียวที่จะฆ่าซาคุยะตามคำขอร้องของเธอ 

เมื่อเคียวชิโร่นำร่างเคียวไปซ่อนและตัดสินใจที่จะช่วยเหลือผู้คน เขาก็ได้ฝากฝังซาคุยะไว้กับซานาดะ ยูคิมุระ แต่ซาคุยะที่อยู่ภายใต้การดูแลก็ได้หนีออกมาและไปยังตระกูลมิบุอีกครั้งหนึ่ง

ซาคุยะนั้นเป็นผู้หญิงที่ได้รับการเคารพนับถือแต่กลับเป็นคนที่ซุ่มซ่ามอย่างมาก ชอบการชงชาและต้นซากุระ